《送张尧山归杭州》
明代·释今沼

往岁言归计未成，今秋始得挈家行。张衡久有归田愿，王粲知无恋客情。

去日海帆同燕渺，到时江岸与潮平。湖边若果添三径，莫吝双鱼寄远声。

作者简介：今沼(一六二一--一六六五)，字铁机。番禺人。天然禅师族侄。原姓曾，名炜，字自昭。诸生。明桂王永历十二年（一六五八）迎天然老人返雷峰。十四年开戒，与石鉴禅师同日受具，命司记室，寻升按云堂。随杖居东官芥庵，益自淬励。一夕坐亡，卒年四十五。有全集行世。清同治《番禺县志》卷四九有传。